ai4bharat/Pralekha huggingface dataset:
তথ্যওসম্প্রচারমন্ত্রক
৫২তম ভারত আন্তর্জাতিক চলচ্চিত্র উৎসবে অংশগ্রহণের জন্য ভারতীয় প্যানোরমা বিভাগে আমন্ত্রণ আহ্বান
নতুন দিল্লি, ১৮ জুলাই, ২০২১
৫২তম ভারত আন্তর্জাতিক চলচ্চিত্র উৎসবে অংশগ্রহণের জন্য ভারতীয় প্যানোরমা বিভাগে আমন্ত্রণ আহ্বান করা হয়েছে। ভারতীয় প্যানোরমা এই চলচ্চিত্র উৎসবের একটি গুরুত্বপূর্ণ অঙ্গ। এই বিভাগে সমসাময়িক সেরা ভারতীয় সিনেমাগুলিকে দেখানো হয়। উল্লেখ করা যেতে পারে, এবারের আন্তর্জাতিক চলচ্চিত্র উৎসব আগামী ২০ থেকে ২৮ নভেম্বর গোয়ায় আয়োজিত হবে।
ভারতীয় প্যানোরমা বিভাগে অংশগ্রহণের জন্য অনলাইনে আবেদন জমা দেওয়ার শেষ তারিখ আগামী ১২ আগস্ট। অনলাইনে আবেদনপত্র জমা দেওয়ার হার্ড কপি বা নথিপত্র পাঠানোর শেষ তারিখ ২৩ আগস্ট। ভারতীয় প্যানোরমা বিভাগে অংশগ্রহণের জন্য ছবি পাঠানোর ক্ষেত্রে বেশকিছু বিধি-নিষেধ মেনে চলতে হবে। এবারে প্যানোরমা বিভাগে সেই সমস্ত সিনেমাগুলিকে গণ্য করা হবে, যেগুলি গত ১২ মাসে সিবিএফসি-র কাছ থেকে শংসাপত্র বা প্রযোজনা সম্পূর্ণ হয়েছে এমন সার্টিফিকেট পেয়েছে। প্যানোরমা বিভাগে অংশগ্রহণকারী সমস্ত সিনেমার সাবটাইটেল থাকতে হবে।
ভারত আন্তর্জাতিক চলচ্চিত্র উৎসবের অঙ্গ হিসেবে ১৯৭৮ সালে ভারতীয় প্যানোরমা বিভাগের সূচনা হয়। ভারতীয় সিনেমা ও তার সমৃদ্ধ সংস্কৃতি ও ঐতিহ্যকে সিনেমা প্রেমীদের কাছে আরও বেশি করে পৌঁছে দিতে প্যানোরমা বিভাগের সূচনা হয়েছিল। সূচনার সময় থেকেই প্যানোরমা বিভাগে সেরা ভারতীয় সিনেমাগুলিকে চলচ্চিত্র প্রেমীদের কাছে তুলে ধরা হচ্ছে।
তথ্য ও সম্প্রচার মন্ত্রকের ডিরেক্টরেট অফ ফ্লিম ফেস্টিভেলস ভারতীয় প্যানোরমা বিভাগের আয়োজন করে থাকে। এই বিভাগে কাহিনী ও অকাহিনী উভয় শ্রেণীর সেরা চলচ্চিত্রগুলিকে দেখানো হয়।
CG/BD/AS
(Visitor Counter : 191
প্রধানমন্ত্রীরদপ্তর
প্রধানমন্ত্রী ২৮ অক্টোবর বিভিন্ন রাজ্যের স্বরাষ্ট্র মন্ত্রীদের চিন্তন শিবিরে অংশ নেবেন
নয়াদিল্লি, ২৬ অক্টোবর, ২০২২
প্রধানমন্ত্রী শ্রী নরেন্দ্র মোদী ২৮ অক্টোবর বেলা সাড়ে ১০টা নাগাদ বিভিন্ন রাজ্যের স্বরাষ্ট্র মন্ত্রীদের চিন্তন শিবিরে ভিডিও কনফারেন্সিং-এর মাধ্যম বক্তব্য রাখবেন। প্রতি বছর ২৭ ও ২৮ অক্টোবর হরিয়ানার সুরজ কুন্ডে চিন্তন শিবিরের আয়োজন করা হয়। বিভিন্ন রাজ্যের স্বরাষ্ট্র সচিব, পুলিশের মহা নির্দেশক এবং কেন্দ্রীয় সশস্ত্র পুলিশ বাহিনীর মহা নির্দেশক ও কেন্দ্রীয় পুলিশ সংস্থার প্রধান এই শিবিরে যোগ দেবেন।
নিরাপত্তা রক্ষার জন্য বিভিন্ন নীতি নির্ধারণ করতে স্বরাষ্ট্র মন্ত্রীদের এই চিন্তন শিবির আয়োজিত হয়। এবারের এই শিবিরে প্রধানমন্ত্রী তাঁর স্বাধীনতা দিবসের ভাষণে যে পাঁচটি প্রাণ বা প্রতিজ্ঞার কথা বলেছিলেন, তার বাস্তবায়ন নিয়ে আলোচনা হবে।
পুলিশ বাহিনীর আধুনীকিকরণ, সাইবার অপরাধ, স্থল সীমান্ত ব্যবস্থাপনা, উপকূল নিরাপত্তা, মহিলাদের সুরক্ষা, মাদক চোরাচালান সহ বিভিন্ন বিষয় নিয়েও এই শিবিরে আলোচনা হবে।
PG/PM/NS
(
প্রধানমন্ত্রীরদপ্তর
ডিপিআইআইটি সচিব, ড: গুরুপ্রসাদ মহাপাত্রের মৃত্যুতে প্রধানমন্ত্রীর শোক প্রকাশ
নতুন দিল্লী,১৯ শে জুন ২০২১
ডিপিআইআইটি সচিব,ড: গুরুপ্রসাদ মহাপাত্রের মৃত্যুতে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেন, "ডিপিআইআইটি সচিব ড: গুরুপ্রসাদ মহাপাত্রের মৃত্যুতে আমি শোকাহত।আমি কেন্দ্রে এবং গুজরাটে তাঁর সঙ্গে একত্রে বহু গুরুত্বপূর্ণ কাজ করেছি। তাঁর প্রশাসনিক দক্ষতা ছিল অসাধারণ।একই সঙ্গে তিনি উদ্ভাবনী চিন্তাভাবনার জন্য বিশেষ পরিচিত ছিলেন।তাঁর পরিবার এবং বন্ধুবান্ধবদের জন্য সমবেদনা জানাচ্ছি।ওঁম শান্তি।"
CG/PPM
(
প্রধানমন্ত্রীরদপ্তর
জন্মাষ্টমী উপলক্ষ্যে জনসাধারণকে প্রধানমন্ত্রীর শুভেচ্ছা
নতুন দিল্লি, ৩০শে আগস্ট, ২০২১
প্রধানমন্ত্রী শ্রী নরেন্দ্র মোদী পবিত্র জন্মাষ্টমী উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“ পবিত্র জন্মাষ্টমী উপলক্ষ্যে আপনাদের সকলকে শুভেচ্ছা জানাই।
জয় শ্রী কৃষ্ণ!”
CG/CB/
(
বিজ্ঞানওপ্রযুক্তিমন্ত্রক
সাশ্রয়ী মূল্যে এবং পরিবেশবান্ধব স্যালাইন গার্গল্ আরটি-পিসিআর কৌশল এমএসএমই মন্ত্রককে হস্তান্তর
মুম্বাই, ১২ সেপ্টেম্বর, ২০২১
কোভিড-১৯ –এর বিরুদ্ধে ভারতের লড়াইয়ে এক উল্লেখযোগ্য সাফল্য নিয়ে এসেছে বৈজ্ঞানিক এবং শিল্প গবেষণা পর্যদের আওতাধীন নাগপুরের ন্যাশনাল এনভার্মেন্টাল ইঞ্জিনিয়ারিং রিসার্চ ইনস্টিটিউট। তারা কোভিড-১৯ নমুনা পরীক্ষায় দেশীয় পদ্ধতিতে স্যালাইন গার্গল্ আরটি-পিসিআর কৌশল তৈরি করেছে। স্যালাইন গার্গল্ আরটি-পিসিআর প্রযুক্তিটি খুবই সহজ এবং অতি দ্রুত সাশ্রয়ী মূল্যে পরীক্ষা করা সম্ভব। এটি রোগী-বান্ধব এবং আরামদায়ক। তাড়াতাড়ি এতে পরীক্ষার ফলাফলও জানা সম্ভব। তাই গ্রামীণ এবং উপজাতি অধ্যুষিত অঞ্চলে ন্যূনতম পরিকাঠামোর সাহায্যে এর মাধ্যমে কোভিড পরীক্ষা করা যাবে।
নাগপুরের ন্যাশনাল এনভার্মেন্টাল ইঞ্জিনিয়ারিং রিসার্চ ইনস্টিটিউট – সিএসআইআর –এর তৈরি এই স্যালাইন গার্গল্ আরটি-পিসিআর কৌশলটি শনিবার সমাজসেবায় জাতির উদ্দেশে উৎসর্গ করা হয়। এই প্রযুক্তিটি অতিক্ষুদ্র, ক্ষুদ্র এবং মাঝারি শিল্পোদ্যোগ মন্ত্রী শ্রী নীতিন গড়করির হাতে তুলে দেওয়া হয়। এর ফলে এখন থেকে এটির বাণিজ্যিকীকরণ করা সম্ভবপর হবে। কোভিড মহামারীর সম্ভাব্য তৃতীয় ঢেউয়ের প্রেক্ষাপটে এই স্যালাইন গার্গল্ আরটি-পিসিআর কৌশল বিশেষ কাজে লাগবে।
এই হস্তান্তর অনুষ্ঠানে কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি বলেন, স্যালাইন গার্গল্ আরটি-পিসিআর পদ্ধতি দেশজুড়ে বাস্তবায়নের প্রয়োজন রয়েছে। বিশেষ করে গ্রামীণ ও উপজাতি অধ্যুষিত অঞ্চলে দরিদ্র মানুষের বিশেষ উপকারে আসবে এই কৌশল। এর মাধ্যমে অতি দ্রুত কোভিড পরীক্ষা সম্ভব হওয়ায় মাহামারীর বিরুদ্ধে লড়াই আরও জোরদার হবে বলে আশাপ্রকাশ করেন তিনি। এদিন এই প্রযুক্তি হস্তান্তরের সময় নাগপুরের ন্যাশনাল এনভার্মেন্টাল ইঞ্জিনিয়ারিং রিসার্চ ইনস্টিটিউটের বিজ্ঞানী তথা এই প্রযুক্তির মুখ্য উদ্ভাবক ডঃ কৃষ্ণ খায়নার উপস্থিত ছিলেন। এই প্রযুক্তি বিষয়ে বিস্তারিত জানার জন্য ক্লিক করুন নিম্নলিখিত লিঙ্কে –
Innovative Patient-Friendly Saline Gargle RT-PCR Testing Method, thanks to NEERI Nagpur
(CG/SS/SKD/
রেলমন্ত্রক
নান্দেদ ডিভিশনে বদনাপুর এবং করমাদ স্টেশনের মধ্যে রেল লাইনের ওপর দুর্ঘটনার
নতুন দিল্লি, ৮ মে, ২০২০
মনমাদের দিকে একটি মালাগাড়ি আজ ভোরে এগিয়ে যাওয়ার সময় রেল লাইনের উপর ঘুমিয়ে পড়া একদল ব্যক্তিকে ধাক্কা মারে ।ভোর ৫.২২ নাগাদ ঘটে যাওয়া এই ঘটনা অন্তত্য দুর্ভাগ্যজনক। নান্দেদ ডিভিশনে পারভানি - মনমাদ বিভাগের বদনাপুর ও করমাদ স্টেশনগুলির মধ্যে এই ঘটনাটি ঘটে।
ওই দলে থাকা প্রায় ১৯ জনের মধ্যে ১৪ জন ঘটনাস্থলেই মারা যান এবং পরে আহত ২জনের মৃত্যু হয়। অল্পবিস্তর আহত এক ব্যক্তি আওরঙ্গবাদ হাসপাতালে চিকিৎসাধীন রয়েছেন।এই ঘটনার মুহূর্তে মালবাহী ট্রেনের চালক লাইনের উপর ঘুমিয়ে পড়া ব্যক্তিদের দেখতে পেয়েই হর্ন বাজিয়ে ছিলেন এবং ট্রেন থামানোর জন্য সর্বাত্মক প্রচেষ্টাও করেছিলেন।
এই দুর্ঘটনার খবর পাওয়ার সাথে সাথেই রেলওয়ের সুরক্ষা বাহিনীর  উর্ধ্বতন কর্মকর্তা, রেলওয়ের সুরক্ষা শাখা সহ অন্যান্য বিভাগের কর্মকর্তারা ঘটনাস্থলে ছুটে যান। নান্দেদ বিভাগের বিভাগীয় রেলওয়ে ম্যানেজার, শ্রী উপিন্দর সিংও ব্যক্তিগতভাবে উদ্ধার কাজ পর্যবেক্ষণ করতে ঘটনাস্থলে পৌঁছে যান। ওষুধ ও চিকিৎসা সরঞ্জামের একটি মেডিকেল রিলিফ ভ্যান এর সঙ্গে চিকিৎসক, নার্স এবং অন্যান্য প্যারা-মেডিক্যাল কর্মীদের সমন্বয়ে একটি দলও ঘটনাস্থলে ছুটে যায় ত্রাণ ও উদ্ধার কাজে যথাযথ সাহায্যের জন্য। দক্ষিণ কেন্দ্র রেল এর জেনারেল ম্যানেজার শ্রী গজানন মাল্য ঘটনার খবর পাওয়ার সাথে সাথে বিভাগীয় প্রধানদের সঙ্গে বৈঠক করেছেন এবং ত্রাণ ও উদ্ধার কাজ দ্রুত সম্পন্ন করার নির্দেশ দিয়েছেন।
এই ঘটনার তদন্তের জন্য দক্ষিণ কেন্দ্র সার্কেলের রেল নিরাপত্তা কমিশনারের নেতৃত্বে গঠিত একটি উচ্চ-স্তরীয় দলকে ঘটনা স্থলে যাওয়ার নির্দেশ দেওয়া হয়েছে। মাননীয় রেল মন্ত্রী শ্রী পীযূষ গোয়েল পরিস্থিতির উপর গভীর ভাবে নজর রাখছেন এবং এ বিষয়ে গৃহীত পদক্ষেপগুলি সম্পর্কে যথাযথ সময়ে অবহিত করা হচ্ছে।
(CG/SS
স্বাস্থ্যওপরিবারকল্যাণমন্ত্রক
পরপর চারদিন দেশে দৈনিক ৬ লক্ষের বেশি নমুনা পরীক্ষা হয়েছে
২.২৭ কোটির বেশি নমুনা পরীক্ষা হয়েছে
প্রতি ১০ লক্ষ পিছু নমুনা পরীক্ষার পরিমাণ বৃদ্ধি পেয়ে আজ ১৬৫১৩-তে পৌঁছেছে
নয়াদিল্লি, ৭ আগস্ট, ২০২০
কেন্দ্র এবং রাজ্য ও কেন্দ্রশাসিত অঞ্চলগুলির সমন্বিত উদ্যোগে দেশে পরপর চারদিন দৈনিক ৬ লক্ষের বেশি কোভিড-১৯-এর নমুনা পরীক্ষা হয়েছে। দেশ জুড়ে পরীক্ষাগারের সংখ্যা বৃদ্ধি পাওয়ায় এটি সম্ভব হয়েছে। গত ২৪ ঘন্টায় ৬,৩৯,০৪২টি নমুনার পরীক্ষা হয়েছে। ভারতে এ পর্যন্ত মোট ২,২৭,৮৮,৩৯৩টি নমুনা পরীক্ষা হয়েছে। প্রতি ১০ লক্ষ জনের হিসেবে ১৬৫১৩টি নমুনা পরীক্ষা হয়েছে।
গত সাতদিনে দৈনিক নমুনা পরীক্ষার হার বৃদ্ধি পেয়ে ৫.৬৬ লক্ষ হয়েছে। ১৪ই জুলাই এই পরিমাণ ছিল ২.৬৯ লক্ষ।
১৪ই জুলাই পর্যন্ত যেখানে দেশে ১ কোটি ২০ লক্ষ নমুনা পরীক্ষা হয়েছিল, ৬ই আগস্টের হিসেবে তা বেড়ে হয়েছে ২ কোটি ২০ লক্ষ। এই সময়ে সংক্রমিতের হার ৭.৫ শতাংশ থেকে বেড়ে ৮.৮৭ শতাংশ হয়েছে। যদিও বেশি সংখ্যায় নমুনা পরীক্ষার কারণে প্রাথমিকভাবে সংক্রমণের হার বেশি হচ্ছে। কিন্তু দিল্লির উদাহরণ থেকে এটা স্পষ্ট যে সমন্বিত বিভিন্ন ব্যবস্থাপনার ফলে এই হার ক্রমশ কমে যাবে।
দেশ জুড়ে নমুনা পরীক্ষার সুযোগ ক্রমশ বৃদ্ধি পাচ্ছে। আজকের হিসেবে ৯৩১টি সরকারি এবং ৪৫২টি বেসরকারি পরীক্ষাগার, অর্থাৎ মোট ১৩৮৩টি পরীক্ষাগারে নমুনা পরীক্ষা সম্ভব হচ্ছে।
বর্তমানে ৪২৩টি সরকারি এবং ২৭৮টি বেসরকারি অর্থাৎ, মোট ৭০১টি পরীক্ষাগারে রিয়েল টাইম আরটি-পিসিআর পদ্ধতিতে, ৪৭৬টি সরকারি এবং ৯৭টি বেসরকারি অর্থাৎ, মোট ৫৭৩টি পরীক্ষাগারে ট্রুন্যাট পদ্ধতিতে ও ৩২টি সরকারি এবং ৭৭টি বেসরকারি অর্থাৎ, মোট ১০৯টি পরীক্ষাগারে সিবিন্যাট-এর মাধ্যমে নমুনা পরীক্ষার কাজ চলছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
CG/CB/DM
(Visitor Counter : 152
গ্রামোন্নয়নমন্ত্রক
আজাদি কা অমৃত মহোৎসবের অঙ্গ হিসেবে দীনদয়াল উপাধ্যায় গ্রামীণ কৌশল্য যোজনার আওতায় সারা দেশে ১ হাজার ১৮৩টি মোবিলাইজেশন ক্যাম্প আয়োজিত
নতুন দিল্লি, ২২ আগস্ট, ২০২১
ভারতের স্বাধীনতার ৭৫ তম বার্ষিকী উদযাপন উপলক্ষে আজাদি কা অমৃত মহোৎসবের অঙ্গ হিসেবে গত ১৩-১৯ আগস্ট পর্যন্ত দীনদয়াল উপাধ্যায় গ্রামীণ কৌশল্য যোজনার  আওতায় সারা দেশে প্রায় ১ হাজার ১৮৩টি মোবিলাইজেশন ক্যাম্প বা সমাবেশ শিবির আয়োজন করা হয়। রাজ্য গ্রামীণ জীবন-জীবিকা মিশন, রাজ্য দক্ষতা মিশন এবং বিভিন্ন প্রকল্প রূপায়ণকারী সংস্থার সম্মিলিত প্রয়াসে এই শিবিরকে সার্বিক ভাবে সাফল্যমন্ডিত করে তোলার চেষ্টা করা হয়।
সারা দেশে ৩৭১টি বেশি রূপায়ণকারী সংস্থা সাফল্যের সঙ্গে আলোচ্য সপ্তাহে ৮৩ হাজার ৭৯৫ জন ব্যক্তিকে দীনদয়াল উপাধ্যায় গ্রামীণ কৌশল্য যোজনায় প্রশিক্ষণ দেওয়া হয়েছে। শিবিরগুলিতে না কেবল কর্মসূচি সম্পর্কে জানার ব্যাপারে অংশগ্রহণকারীরা আগ্রহ দেখিয়েছে, সেই সঙ্গে আসন্ন প্রশিক্ষণ শিবিরে ৭৫ হাজার ৬৬০ জন নাম নথিভুক্ত করেছেন। যাবতীয় কোভিড সুরক্ষা বিধি মেনে প্রকল্প রূপায়ণকারী সংস্থাগুলি ভার্চুয়াল পদ্ধতিতে এবং হাতে-কলমে বিভিন্ন শিবির আয়োজন করে।
উল্লেখ করা যেতে পারে, ২০১৪-র ২৫ সেপ্টেম্বর দীনদয়াল উপাধ্যায় গ্রামীণ কৌশল্য যোজনার সূচনা হয়। কেন্দ্রীয় গ্রামোন্নয়ন মন্ত্রকের তহবিল সহায়তা পুষ্ট কর্মোপযোগী এই দক্ষতা প্রশিক্ষণ কর্মসূচির উদ্দেশ্যই হল, গ্রামাঞ্চলের দরিদ্র যুবাদের কর্মমুখী প্রশিক্ষণ দিয়ে অর্থনীতির বিভিন্ন ক্ষেত্রে মজুরি ভিত্তিক কর্মসংস্থানের সুযোগ করে দেওয়া। দীনদয়াল উপাধ্যায় গ্রামীণ কৌশল্য যোজনাটি এমন ভাবে প্রণয়ন করা হয়েছে যাতে ৭০ শতাংশ প্রশিক্ষিত প্রার্থী নিশ্চিত ভাবে কাজের সুযোগ পেতে পারেন।
দেশে ২৭টি রাজ্য ও ৩টি কেন্দ্রশাসিত অঞ্চলে দরিদ্র যুবাদের কর্মসংস্থানের সুযোগ করে দিতে দীনদয়াল উপাধ্যায় গ্রামীণ কৌশল্য যোজনাটি রূপায়িত হচ্ছে। সারা দেশে ৮৭১টির বেশি প্রকল্প রূপায়ণকারী সংস্থার সাহায্যে ২ হাজার ৩৮১টি প্রশিক্ষণ কেন্দ্রে নথিভুক্ত ব্যক্তিদের প্রশিক্ষণ দেওয়া হয়েছে। কর্মসূচিতে ১০ লক্ষ ৯৪ হাজার যুবক-যুবতীদের প্রশিক্ষণ দেওয়া হয়েছে। এর মধ্যে, গত ৩১ জুলাই পর্যন্ত ৭ লক্ষ ৭ হাজার যুবক-যুবতী কাজের সুযোগ পেয়েছেন।
CG/BD/AS/
(Visitor Counter : 200
সারওরসায়নমন্ত্রক
লকডাউনের সময় সারের রেকর্ড বিক্রি
নতুন দিল্লি, ২৮ এপ্রিল, ২০২০
কোভিডের কারণে দেশব্যাপী লকডাউনের মধ্যেও কৃষকদের কাছে সার ও রাসায়ন মন্ত্রকের সার বিভাগ রেকর্ড সার বিক্রি করেছে।
চলতি বছরে ১ এপ্রিল থেকে ২২ এপ্রিলের মধ্যে কৃষকদের কাছে ১০.৬৩ লক্ষ মেট্রিক টন সার বিক্রি করা হয়েছে,যা গত বছরের একই সময়ের ৮.০২ লক্ষ মেট্রিক টনের চেয়ে ৩২ শতাংশ বেশি।
১-২২ এপ্রিলের মধ্যে, পাইকারি ক্রেতারা ১৫.৭৭ লক্ষ মেট্রিক টন সার কিনেছেন, যা গত বছরের একই সময়কালে ১০.৭৯ লক্ষ মেট্রিক টন সারের চেয়ে ৪৬শতাংশ বেশি।
কোভিড-১৯-এর কারণে দেশব্যাপী লকডাউন চলাকালীন ব্যাপক নিষেধাজ্ঞা সত্ত্বেও, দেশের কৃষকদের চাহিদা মেটানোর জন্য সার, রেলমন্ত্রক, রাজ্য এবং বন্দর কর্তৃপক্ষ কোন রকম বাধা ছাড়াই সার উৎপাদন ও সরবরাহের কাজ যৌথভাবে চলিয়েছে। কারণ কৃষকদের কাছে আসন্ন খরিফ মরসুমে সারের পর্যাপ্ত সরবরাহ নিশ্চিত করার জন্য সার ও রাসায়ন মন্ত্রক প্রতিশ্রুতিবদ্ধ।
কেন্দ্রীয় সার ও রাসায়ন মন্ত্রী, শ্রী ডিভি সদানন্দ গৌড়া বলেছিলেন যে দেশে সারের অভাব নেই। রাজ্য সরকারগুলির কাছে পর্যাপ্ত পরিমাণে সার রয়েছে।শ্রী গৌড়া আরও বলেছেন যে, কৃষকদের ফসল বোনার আগে সারের সহজলভ্যতা নিশ্চিত করতে তাঁর মন্ত্রক প্রতিশ্রুতিবদ্ধ।
১৭এপ্রিল, ৪১টি সারের রেক বন্দর ও গুদাম থেকে নির্দিষ্ট গন্তব্যে প্রেরণ করা হয়েছে। এক রেক মানে একবারে একটি পুরো ট্রেন, যেখানে ৩০০০মেট্রিক টন পণ্য বহন করা হয়।
ভারত সরকার প্রয়োজনীয় পণ্য আইনের অধীনে দেশে সার সরবরাহে অনুমতি দেওয়া হয়েছে, যাতে লকডাউনে কৃষি ক্ষেত্রে প্রভাব ফেলতে না পারে।
যেহেতু গুদাম, রেল স্টেশন এবং বন্দরগুলিতে সার লোড এবং আনলোড করার প্রক্রিয়া চলছে, তাই এই সময়ের মধ্যে কোভিড সংক্রমণ এড়াতে সমস্ত সতর্কতা অবলম্বন করা হচ্ছে। শ্রমিক এবং অন্যান্য নিযুক্ত কর্মীদের জন্য মাস্ক এবং অন্যান্য সমস্ত প্রতিরোধকারী সরঞ্জাম সরবরাহ করা হয়েছে।
(CG/SS
কৃষিমন্ত্রক
দেশে চৌঠা সেপ্টেম্বরের হিসেব অনুসারে রেকর্ড পরিমান ১০৯৫.৩৮ লক্ষ হেক্টর জমিতে খারিফ শস্যের বীজ বোনা হয়েছে
নয়াদিল্লী, ৪ সেপ্টেম্বর, ২০২০
২০২০র খরিফ মরশুমে রেকর্ড পরিমান অঞ্চল- ১০৯৫.৩৮ লক্ষ হেক্টর জমিতে বীজ বোনার কাজ হয়েছে। ধানের বীজ রোপনের কাজ এখনও চলছে, ডাল, দানাশস্য, মিলেট ও তৈলবীজের বপনের কাজ প্রায় শেষের দিকে। আজ পর্যন্ত কোভিড-১৯ মহামারীর কারণে এই বীজ বোনার ক্ষেত্রে কোন সমস্যা হয়নি।
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর জানিয়েছেন, বীজ, কীটনাশক, সার, কৃষি যন্ত্রপাতি এবং মূলধনের বিষয়ে কেন্দ্রীয় সরকার আগে থাকতে পরিকল্পনা করায় লকডাউনের এই সময়ে এতো বেশি জমিতে বীজ বোনার কাজ সম্পন্ন হয়েছে। তাঁর মন্ত্রক এবং রাজ্য সরকারগুলি কৃষি ক্ষেত্রে বিভিন্ন ফ্ল্যাগশিপ কর্মসূচি সফলভাবে রূপায়ণের উদ্যোগ নিয়েছে। শ্রী তোমর জানিয়েছেন, আসল কৃতিত্বের দাবিদার কৃষকরা। কারণ তাঁরা সঠিক সময়ে সঠিক কাজ করেছেন। তাঁরা নতুন নতুন প্রযুক্তির সুবিধা নিয়েছেন এবং সরকারি নানা প্রকল্পের লাভ পেয়েছেন।
খারিফ শস্যের বীজ বোনার কাজ দোসরা অক্টোবর পর্যন্ত হবে। বর্তমানে বিভিন্ন শস্যের বীজ বোনার ক্ষেত্রে সর্বশেষ পরিস্থিতি :
ধান- এ পর্যন্ত ৩৯৬.১৮ লক্ষ হেক্টর জমিতে বীজ বোনা হয়েছে। গত বছর এই সময়ে ৩৬৫.৯২ লক্ষ হেক্টর জমিতে বীজ বোনা হয়েছিল। অর্থাৎ এ বছর ৮.২৭ শতাংশ জমিতে বেশি বীজ বোনা হয়েছে।
ডালশস্য- এ পর্যন্ত ১৩৬.৭৯ লক্ষ হেক্টর জমিতে বীজ বোনা হয়েছে। গত বছর এই সময়ে ১৩০.৬৮ লক্ষ হেক্টর জমিতে বীজ বোনা হয়েছিল। অর্থাৎ এ বছর ৪.৬৭ শতাংশ জমিতে বেশি বীজ বোনা হয়েছে।
দানাশস্য- এ পর্যন্ত ১৭৯.৩৬ লক্ষ হেক্টর জমিতে বীজ বোনা হয়েছে। গত বছর এই সময়ে ১৭৬.২৫ লক্ষ হেক্টর জমিতে বীজ বোনা হয়েছিল। অর্থাৎ এ বছর ১.৭৭ শতাংশ জমিতে বেশি বীজ বোনা হয়েছে।
তৈলবীজ- এ পর্যন্ত ১৯৪.৭৫ লক্ষ হেক্টর জমিতে বীজ বোনা হয়েছে। গত বছর এই সময়ে ১৭৪ লক্ষ হেক্টর জমিতে বীজ বোনা হয়েছিল। অর্থাৎ এ বছর ১১.৯৩ শতাংশ জমিতে বেশি বীজ বোনা হয়েছে।
আখ- এ পর্যন্ত ৫২.৩৮ লক্ষ হেক্টর জমিতে বীজ বোনা হয়েছে। গত বছর এই সময়ে ৫১.৭১ লক্ষ হেক্টর জমিতে বীজ বোনা হয়েছিল। অর্থাৎ এ বছর ১.৩ শতাংশ জমিতে বেশি বীজ বোনা হয়েছে।
তুলো- এ পর্যন্ত ১২৮.৯৫ লক্ষ হেক্টর জমিতে বীজ বোনা হয়েছে। গত বছর এই সময়ে ১২৪.৯ লক্ষ হেক্টর জমিতে বীজ বোনা হয়েছিল। অর্থাৎ এ বছর ৩.২৪ শতাংশ জমিতে বেশি বীজ বোনা হয়েছে।
পাট ও মেস্তা- এ পর্যন্ত ৬.৯৭ লক্ষ হেক্টর জমিতে বীজ বোনা হয়েছে। গত বছর এই সময়ে ৬.৮৬ লক্ষ হেক্টর জমিতে বীজ বোনা হয়েছিল। অর্থাৎ এ বছর ১.৬৮ শতাংশ জমিতে বেশি বীজ বোনা হয়েছে।
তেশরা সেপ্টেম্বরের হিসেব অনুযায়ী দেশে ৭৯৫ মিলিমিটার বৃষ্টি হয়েছে। স্বাভাবিকের থেকে যা ৯ শতাংশ বেশি। কেন্দ্রীয় জল কমিশনের হিসেব অনুসারে তেশরা সেপ্টেম্বরে দেশে ১২৩টি জলাধারে ১০৪ শতাংশ জল সঞ্চিত রয়েছে। গত বছর এই সময়ে ১২০ শতাংশ জল সঞ্চিত ছিল।
এই বিষয়ে বিস্তারিত জানতে নীচের লিঙ্কে ক্লিক করুনঃ-
https://static.pib.gov.in/WriteReadData/userfiles/Total%20kharif%20area%20coverage%2004.09.2020.pdf
(CG/CB/NS
প্রতিরক্ষামন্ত্রক
প্রতিরক্ষা সচিব গোয়ার মুরমুগাঁও বন্দর থেকে ভারতীয় উপকূলরক্ষী বাহিনীর দু’ দিনের জাতীয়স্তরের দূষণ মোকাবিলা মহড়ার উদ্বোধন করেছেন
নতুন দিল্লি, ১৯ এপ্রিল, ২০২২
প্রতিরক্ষা সচিব ডঃ অজয় কুমার আজ গোয়ার মুরমুগাঁও বন্দর থেকে ভারতীয় উপকূলরক্ষী বাহিনী পরিচালিত দু’ দিনের জাতীয়স্তরের দূষণ মোকাবিলা মহড়া ‘এনএটিপিওএলআরইএক্স-VIII’-এর অষ্টম সংস্করণের উদ্বোধন করেছেন। এদিন অনুষ্ঠানে উপস্থিত ছিলেন ভূ-বিজ্ঞান মন্ত্রকের সচিব ডঃ এম রবিচন্দ্রন, ভারতীয় উপকূলরক্ষী বাহিনীর মহানির্দেশক শ্রী ভি এস পাঠানিয়া, দক্ষিণ এশীয় সহযোগী পরিবেশ কর্মসূচির ডিজি ডঃ মোঃ মাসুমুর রহমান এবং বিভিন্ন দপ্তরের একাধিক শীর্ষ আধিকারিক। অনুষ্ঠানে ২২টি বন্ধুত্বপূর্ণ দেশ ও আন্তর্জাতিক সংস্থা এবং বাংলাদেশ ও শ্রীলঙ্কার উপকূলরক্ষী বাহিনীর জাহাজ সহ ২৯ জন পর্যবেক্ষক, ৫০টি সংস্থা থেকে ৮৫ জন প্রতিনিধি অংশ নিয়েছেন। ‘এনএটিপিওএলআরইএক্স-VIII’-এর মূল উদ্দেশ্য হল উপকূলীয় এলাকায় বর্জ্য নিষ্কাশন প্রক্রিয়া ত্বরান্বিত করা। দক্ষিণ এশীয় সহযোগী পরিবেশ কর্মসূচির আওতায় জাতীয় ও আঞ্চলিক স্তরে ন্যাশনাল অয়েল স্পিল ডিজাস্টার কন্টিজেন্সি প্ল্যান  –এর মধ্যে থাকা পদ্ধতি ও নির্দেশিকাগুলিকে কার্যকর করার লক্ষ্যেই এই উদ্যোগ নেওয়া হয়েছে। মহড়া চলাকালীন ভারতীয় উপকূলরক্ষী বাহিনীর ১৩টি জাহাজ ও ১০টি বিমান, ভারতীয় বায়ু সেনার সি-১৩১ বিমান এবং দক্ষিণ এশীয় সহযোগী পরিবেশ কর্মসূচির আওতাভুক্ত সদস্য দেশ হিসেবে শ্রীলঙ্কা ও বাংলাদেশের দুটি জাহাজ, ওএনজিসি-র একটি অফশোর সাপ্লাই ভেসেল উপকূল অঞ্চলে জাহাজ থেকে তেল ছড়িয়ে পড়ার ফলে দূষণ মোকাবিলা, উদ্ধার কাজ চালানো, আগুন নেভানো সহ একাধিক বিষয়ে মহড়া চালায়। উল্লেখ্য, ভারতীয় উপকূলরক্ষী বাহিনী উপকূল অঞ্চলে জাহাজ থেকে তেল ছড়িয়ে পড়া রুখতে একটি বৃত্তিমূলক প্রশিক্ষণের ব্যবস্থা করেছে। ইন্ডিয়ান ওশান রিম অ্যাসোসিয়েশন -এর সদস্য দেশগুলি সহ ১৮টি দেশের ৪৫ জন অংশগ্রহণকারীদের নিয়ে চেন্নাইতে ১৮ থেকে ২৯শে এপ্রিল পর্যন্ত এই প্রশিক্ষণ পর্ব চলবে।
CG/SS/SKD/
(Visitor Counter : 114
প্রধানমন্ত্রীরদপ্তর
অসমের বাঘজানে অগ্নিকান্ডের ঘটনার পর রাজ্যের মুখ্যমন্ত্রীর সঙ্গে প্রধানমন্ত্রীর কথা, সম্ভাব্য সব সাহায্যের আশ্বাস
নতুনদিল্লি, ১০ই জুন, ২০২০
প্রধানমন্ত্রী শ্রী নরেন্দ্র মোদী বাঘজানের অগ্নিকান্ডের ঘটনার পর অসমের মুখ্যমন্ত্রীর সঙ্গে কথা বলেছেন। তিনি পরিস্থিতি নিয়ে আলোচনার পর কেন্দ্রের পক্ষ থেকে সব রকমের সহযোগিতার আশ্বাস দিয়েছেন।
এক ট্যুইট বার্তায় প্রধানমন্ত্রীর দপ্তর জানিয়েছে, “বাঘজানের অগ্নিকান্ডের ঘটনার প্রেক্ষিতে অসমের মুখ্যমন্ত্রী শ্রী সর্বানন্দ সোনোয়ালের সঙ্গে প্রধানমন্ত্রী পরিস্থিতি নিয়ে আলোচনা করেছেন। কেন্দ্রের তরফে সবরকমের সহায়তার আশ্বাস দেওয়া হয়েছে। পরিস্থিতির দিকে যথাযথভাবে নজর রাখা হচ্ছে।“
CG/CB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৯৫কোটিরমাইলফলকছাড়িয়েছে
দেশেগত ২৪ ঘণ্টায়৪৬লক্ষ৫৭ হাজারেরওবেশিটিকারডোজদেওয়াহয়েছে
জাতীয়স্তরেসুস্থতারহারবর্তমানে৯৮শতাংশ, যা ২০২০-র মার্চথেকে এ যাবৎ সর্বাধিক
দেশেগত ২৪ ঘণ্টায়নতুনকরেআক্রান্তেরসংখ্যা১৮হাজার১৩২
দেশেসুস্পষ্টভাবেকরোনায়আক্রান্তেরসংখ্যা ২ লক্ষ২৭হাজার৩৪৭, যামোটআক্রান্তের ০.৬৭শতাংশ
সাপ্তাহিক-ভিত্তিতেআক্রান্তেরহার ১.৫৩শতাংশ, যাগত ১০৮দিন ৩ শতাংশেরনীচে
নয়াদিল্লি, ১১ অক্টোবর, ২০২১
দেশেগত ২৪ ঘণ্টায় কোভিড-১৯ টিকাকরণেরসংখ্যা৪৬লক্ষ৫৭ হাজার৬৭৯। আজসকাল ৭টা পর্যন্তপাওয়াতথ্যানুযায়ী, মোটটিকাকরণেরসংখ্যা৯৫কোটি ১৯লক্ষ৮৪হাজার৬৮৯।
মোটটিকাকরণেরপরিসংখ্যাননিম্নরূপ:
|
|
স্বাস্থ্যকর্মী
|
|
প্রথমডোজ
দ্বিতীয়ডোজ
|
|
১,০৩,৭৫,২৩৯
৯০,২৩,৬৩২
|
|
অগ্রভাগেথাকাকরোনা-যোদ্ধা
|
|
প্রথমডোজ
দ্বিতীয়ডোজ
|
|
১,৮৩,৫৮,৭৯১
১,৫৩,৫৮,৮৪৯
|
|
১৮-৪৪ বছরবয়সী
|
|
প্রথমডোজ
দ্বিতীয়ডোজ
|
|
৩৮,৪২,৪৮,২৩৩
১০,১৯,০৬,১৪৫
|
|
৪৫-৫৯ বছরবয়সী
|
|
প্রথমডোজ
দ্বিতীয়ডোজ
|
|
১৬,৫৫,১০,৬০২
৮,৩১,০৭,৮৫৯
|
|
৬০ বছরেরবেশিবয়সী
|
|
প্রথমডোজ
দ্বিতীয়ডোজ
|
|
১০,৪৫,১৬,৯২৭
৫,৯৫,৭৮,০৯৬
|
|
মোট
|
|
|
|
৯৫,১৯,৮৪,৩৭৩
দেশেগত ২৪ ঘণ্টায়সুস্থহয়েছেন ২১হাজার৫৬৩ জন। এরফলে, মহামারীশুরুরসময়থেকেমোটআরোগ্যলাভেরসংখ্যা ৩ কোটি ৩২ লক্ষ৯৩হাজার৪৭৮।
জাতীয়স্তরেসুস্থতারহারবর্তমানে৯৮.০০শতাংশ, যা ২০২০’র মার্চথেকে এ যাবৎ সর্বাধিক।
কেন্দ্রীয়সরকারেরপাশাপাশি, রাজ্য/কেন্দ্রশাসিতঅঞ্চলগুলিরসমন্বয়মূলকপ্রয়াসেরফলেইগত ১০৬দিনদৈনিকআক্রান্তেরসংখ্যা ৫০ হাজারেরনীচেরয়েছে।
গত ২৪ ঘণ্টায়নতুনকরেআক্রান্তহয়েছেন১৮হাজার১৩২জন, যাদৈনিক-ভিত্তিতেগত ২১৫ দিনেসর্বনিম্ন।
দেশেসুস্পষ্টভাবেকরোনায়আক্রান্তেরসংখ্যাবর্তমানে ২ লক্ষ২৭হাজার৩৪৭, যাগত ২০৯দিনেসর্বনিম্নএবংমোটআক্রান্তের ০.৬৭শতাংশ।
দেশেএকদিকেযেমননমুনাপরীক্ষারপরিকাঠামোবেড়েছে, তেমনইদেশেগত ২৪ ঘণ্টায় ১০লক্ষ৩৫ হাজার ৭৯৭টি নমুনাপরীক্ষাহয়েছে। এরফলে, সামগ্রিকভাবেমোটনমুনাপরীক্ষারসংখ্যা ৫৮ কোটি৩৬লক্ষ ৩১ হাজার৪৯০টি।
দেশেএকদিকেযখননমুনাপরীক্ষারহারলাগাতারবেড়েছে, অন্যদিকেতখনসাপ্তাহিক-ভিত্তিতেআক্রান্তেরহারদাঁড়িয়েছে ১.৫৩শতাংশ, যাগত ১০৮দিন ৩ শতাংশেরনীচে। একইভাবে, দৈনিকআক্রান্তেরহারদাঁড়িয়েছে ১.৭৫শতাংশ। দৈনিক-ভিত্তিতেআক্রান্তেরহারগত৪২দিন ৩ শতাংশেরনীচেরয়েছেএবংগত ১২৫দিন ৫ শতাংশেরনীচে।
CG/BD/SB
(Visitor Counter : 123
আদিবাসীবিষয়কমন্ত্রক
কোভিড-১৯ জনিত পরিস্থিতির প্রেক্ষিতে ট্রাইফেডের কিছু উদ্যোগ
নতুন দিল্লি, ২২ এপ্রিল, ২০২০
কোভিড-১৯ মহামারীজনিত বর্তমান পরিস্থিতি দরিদ্র ও প্রান্তিক মানুষের পাশাপাশি, আদিবাসী মানুষজনের কাছে জীবন-জীবিকার ক্ষেত্রে গুরুতর সমস্যা সৃষ্টি করেছে। আদিবাসী মানুষরা বর্তমান পরিস্থিতিতে সবচেয়ে বেশি প্রভাবিত হচ্ছেন। একইসঙ্গে, বর্তমান সময় বনজ সামগ্রী সংগ্রহ ও মজুত করে রাখার ব্যস্ততম মরশুম হিসাবে বিবেচিত হয়। তাই, আদিবাসী মানুষের জীবন-জীবিকার ক্ষেত্রে বনজ সামগ্রীর গুরুত্বপূর্ণ ভূমিকা রয়েছে। কেন্দ্রীয় আদিবাসী মন্ত্রকের অধীন ট্রাইফেড লকডাউন চলাকালীন সময় উদ্ভূত সমস্যাগুলি মোকাবিলায় সক্রিয় পদক্ষেপ নিয়েছে। অভূতপূর্ব বর্তমান পরিস্থিতিতে ট্রাইফেড আদিবাসী মানুষের স্বার্থে অবিলম্বে মধ্য ও দীর্ঘ মেয়াদী কিছু উদ্যোগ গ্রহণ করেছে।
কোভিড-১৯ লকডাউনের সময় আদিবাসী মানুষের স্বার্থ সুরক্ষায় গৃহীত এই পদক্ষেপগুলিকে তিন ভাগে বিভক্ত করা হয়েছে। এগুলি হ’ল – প্রচার ও সচেতনতা গড়ে তোলা, ব্যক্তিগত স্বাস্থ্য সুরক্ষা এবং নন-টিম্বার বনজ সামগ্রী সংগ্রহ।
স্বল্প মেয়াদী পরিকল্পনার অঙ্গ হিসাবে সামাজিক দূরত্ব বজায় রাখতে সচেতনতা গড়ে তোলার জন্য বন ধন সামাজিক দূরী জাগ্রুকতা অভিযান চালু করা হয়েছে। এছাড়াও, বন ধন স্বনির্ভর গোষ্ঠীগুলিকে নিরাপদভাবে নিজেদের কাজকর্ম পরিচালনার জন্য মাস্ক ও হাইজিন সামগ্রী, যেমন – সাবান, জীবাণু নাশক উপকরণ প্রভৃতি দেওয়া হচ্ছে।
আদিবাসী মানুষের জীবন-জীবিকা সুরক্ষার জন্য মধ্য ও দীর্ঘ মেয়াদী ব্যবস্থার অঙ্গ হিসাবে মন্ত্রক বনজ সামগ্রী সংগ্রহকারী কোটি কোটি আদিবাসী মানুষের ত্রাণ সহায়তার জন্য লকডাউনের দ্বিতীয় পর্বে নীতি-নির্দেশিকা অনুযায়ী যেসব ক্ষেত্রে ছাড় বা সুবিধার কথা ঘোষণা করা হচ্ছে, তাতে প্রয়োজনীয় সংশোধন করা হয়েছে। কেন্দ্রীয় স্বরাষ্ট্র মন্ত্রক গত ১৬ই এপ্রিল সংশোধিত নীতি-নির্দেশিকা জারি করে তপশিলি উপজাতি ও অন্যান্য অরণ্যবাসীদের স্বার্থে নন-টিম্বার শ্রেণীর ছোটখাট বনজ সামগ্রী সংগ্রহ ও তার প্রক্রিয়াকরণে অনুমতি দেওয়া হয়।
আদিবাসী বিষয়ক মন্ত্রকের পক্ষ থেকে আদিবাসী মানুষের জীবনযাপনে সহায়তার জন্য ক্ষুদ্র বনজ সামগ্রীর ন্যূনতম সহায়ক মূল্য সংশোধনের ব্যাপারে ট্রাইফেড-কে প্রয়োজনীয় পদক্ষেপ নিতে বলা হয়েছে। মন্ত্রকের এই নির্দেশ অনুযায়ী, ট্রাইফেড গত ১৭ই এপ্রিল সমস্ত রাজ্যের প্রাইমারী মার্কেটগুলিতে সংগ্রহ কেন্দ্র স্থাপনের উদ্যোগ নিয়েছে। বনজ সামগ্রীর ন্যূনতম সহায়ক মূল্য আদিবাসী মানুষের কাছে পৌঁছে দেওয়াই এর উদ্দেশ্য।
(CG/BD/TG/SB
বিজ্ঞানওপ্রযুক্তিমন্ত্রক
সিএসআইআর-সিএমইআরআই গত ৫ বছরে ৬৭ বার একাধিক অতিক্ষুদ্র, ক্ষুদ্র এবং মাঝারি শিল্পোদ্যোগ সংস্থাকে দেশীয় পদ্ধতিতে তৈরি পরিশ্রুত জল প্রযুক্তি হস্তান্তর করেছে
কলকাতা, ২৫ নভেম্বর, ২০২১
সিএসআইআর-সিএমইআরআই আজ সংস্থার অধিকর্তা হরিশ হিরানির উপস্থিতিতে পশ্চিমবঙ্গের মেসার্স মারুতি টেক সংস্থাকে 'হাই ফ্লো রেট আয়রণ রিমুভাল' প্রযুক্তি হস্তান্তর করেছে। এই নিয়ে সিএসআইআর-সিএমইআরআই গত ৫ বছরে দেশের একাধিক অতিক্ষুদ্র, ক্ষুদ্র ও মাঝারি শিল্পোদ্যোগ সংস্থা এবং ব্যবসায়িক প্রতিষ্ঠানকে ৬৭ বার এই ধরণের প্রযুক্তি তুলে দিয়েছে। সিএসআইআর-সিএমইআরআই এর উদ্যোগে আজ থেকে দু'দিন ব্যাপী 'জলের গুণমান মূল্যায়ণের জন্য অ্যানালিটিক্যাল কৌশল ও উপকরণ' -এর এপর একটি দক্ষতা উন্নয়ন প্রশিক্ষণ কর্মসূচির আয়োজন করা হয়েছে। এই কর্মসূচিতে কলকাতা বিশ্ববিদ্যালয়, আইআইটি খড়গপুর, কল্যাণী বিশ্ববিদ্যালয়, নালন্দা মুক্তি বিশ্ববিদ্যালয় এবং আসানসোলের বিবি কলেজের ২৯ জন শিক্ষার্থী অংশ নিয়েছেন। এই শিবিরে কোভিড-১৯ বিধি মেনে ১৭০ জন শিক্ষার্থীকে প্রশিক্ষণ দেওয়ার উদ্যোগ নিয়েছে সিএসআইআর-সিএমইআরআই।
সংস্থার অধিকর্তা অধ্যাপক হরিশ হিরানি জানিয়েছেন আসাম, পশ্চিমবঙ্গ, ত্রিপুরা, বিহার, ওড়িশা, উত্তরপ্রদেশ, পাঞ্জাব, রাজস্থান, মহারাষ্ট্র, মধ্যপ্রদেশ, ঝাড়খণ্ড, তামিলনাড়ু, ছত্তিশগড় এবং কর্ণাটকের মতো রাজ্যে জলে আয়রণ জনিত দূষণের সমস্যা যথেষ্ট উদ্বেগজনক। বর্তমানে বাড়িতে অথবা কমিউনিটি স্তরে বেশিরভাগই ওয়াটার ফিল্টার ব্যবহার করা হয়ে থাকে। এই ওয়াটার ফিল্টারের বিষয়ে গণমাধ্যমে প্রচারও করা হয়। এগুলি যথেষ্ট ব্যয় বহুল। কিছু কিছু ওয়াটার ফিল্টার রয়েছে যেগুলির আয়রণের সঙ্গে ব্যক্টেরিয়া অপসারণের ক্ষমতাও নেই। এই সমস্যা সমাধানে সিএসআইআর-সিএমইআরআই 'হাই ফ্লো রেট আয়রণ রিমুভাল' প্রযুক্তি তৈরি করেছে। এই প্রযুক্তি ২০টি ব্যবসায়িক সংস্থাকে হস্তান্তর করা হয়েছে। ইতিমধ্যে সিএসআইআর-সিএমইআরআই এই প্রযুক্তি কিষাণগঞ্জ, পূর্ণিয়া, মাধেপুরা, কাটিহার, ভাগলপুর, বেগুসরাই ইত্যাদি জেলায় কার্যকর করেছে। কারণ এইসব জেলায় আয়রণ জনিত দূষিত জলের জেরে মানুষের জীবনে একাধিক সমস্যা সৃষ্টি হয়েছে। সারা দেশে এই প্রযুক্তি ব্যাপকভাবে কার্যকর করা হলে 'হর ঘর নল কা জল' যোজনায় উল্লেখযোগ্য উৎসাহ যোগাবে বলে শ্রী হিরানি জানিয়েছেন।
উল্লেখ্য, মেসার্স মারুতি টেক হলো জলের পাইপ, টিউব, ভালভ প্রস্তুতকারক একটি হার্ডওয়্যার সংস্থা। এই প্রথমবার তারা পরিশ্রুত জল সরবরাহের লক্ষ্যে এই উদ্যোগ গ্রহণ করেছে। সংস্থার পক্ষ থেকে জানানো হয়েছে, সিএসআইআর-সিএমইআরআই -এর জল প্রযুক্তি সারা দেশে কার্যকর হলে বহু মানুষ উপকৃত হবেন।
CG/SS/SKD/
ছবির শিরোনাম : সিএসআইআর-সিএমইআরআই -এর অধিকর্তা অধ্যাপক হরিশ হিরানির উপস্থিতিতে মেসার্স মারুতি টেক সংস্থার হাতে দেশীয় পদ্ধতিতে তৈরি পরিশ্রুত জল প্রযুক্তি হস্তান্তর করা হচ্ছে
(Visitor Counter : 226